Document ID: 31995D0371

KOMISSION PÄÄTÖS,
tehty 8 päivänä syyskuuta 1995,
elintarvikeavun kokonaismäärien vahvistamisesta vuoden 1995 talousarvion mukaan sekä elintarvikeapuna toimitettavien tuotteiden luettelon laatimisesta (95/371/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon elintarvikeapupolitiikasta ja elintarvikeavun hallinnosta 22 päivänä joulukuuta 1986 annetun neuvoston asetuksen (ETY) N:o 3972/86 (1), sellaisena kuin se on viimeksi muutettuna asetuksella (ETY) N:o 1930/90 (2), ja erityisesti sen 5 artiklan,
sekä katsoo, että
asetuksen (ETY) N:o 3972/86 täytäntöön panemiseksi on määritettävä vuonna 1995 elintarvikeapuna toimitettavat kokonaismäärät tuotekohtaisesti sekä määriteltävä elintarvikeapuna toimitettavat tuotteet,
olisi päätettävä vuoden 1995 elintarvikeavun kokonaismäärät; elintarvikeaputoimien täytäntöönpano toteutetaan tosiasiallisesti käytettävissä olevien budjettivarojen mukaisesti,
Euroopan yhteisön humanitaarinen toimisto (ECHO) hallinnoi talousarvion B7-211 momentissa olevaa, kiireellisenä elintarvikeapuna käytettävää 33,6 miljoonan ecun määrää; toimitettavista tuotteista päätetään tapauskohtaisesti kiireellisyydestä riippuen, ja
tämän päätöksen toimenpiteet ovat elintarvikeapukomitean lausunnon mukaiset,
ON PÄÄTTÄNYT SEURAAVAA:
Ainoa artikla
1. Kehitysmaiden ja avustusjärjestöjen käyttöön annettavat tuotekohtaiset kokonaismäärät esitetään liitteessä I.
2. Luettelo elintarvikeapuna toimitettavista tuotteista esitetään liitteessä II.
Tehty Brysselissä 8 päivänä syyskuuta 1995.

Labels: 17
19
5